SET ปิดบวก 8 จุด ลุ้นปลดล็อกดาวน์เฟส 2 หลังผู้ติดเชื้อ “โควิด” ทรงตัว แนะจับตาบจ.ประกาศงบ
SET ปิดบวก 8 จุด ลุ้นปลดล็อกดาวน์เฟส 2 หลังผู้ติดเชื้อ "โควิด" ทรงตัว แนะจับตาบจ.ประกาศงบ โดยดัชนีปิดตลาดวันนี้ ที่ระดับ 1,266.02 จุด บวก 8.04 จุด หรือ 0.64% มูลค่าการซื้อขาย 4.4 หมื่นล้านบาท
8 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,266.02 จุด บวก 8.04 จุด หรือ 0.64% มูลค่าการซื้อขาย 4.4 หมื่นล้านบาท 
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ผันผวนอิงทางบวกเป็นส่วนใหญ่  ใกล้เคียงกับตลาดหุ้นในภูมิภาคเอเชียที่วันนี้เคลื่อนไหวในแดนบวก เช่นเดียวกับตลาดในยุโรปที่เทรดบ่ายนี้ก็บวกราว 1% ซึ่งเป็นการเล่นตามโมเมนตัมของการปลดล็อกดาวน์ของหลายประเทศ เพื่อดึงให้เศรษฐกิจกลับมา ขณะที่ประเด็นสงครามการค้าระหว่างสหรัฐฯ และจีน ที่จะมีการเจรจากันในสัปดาห์หน้าก็คาดว่าจะไม่สู้กันมากเหมือนกันที่ผ่านมา เพราะแค่โดนการแพร่ระบาดไวรัสโควิด-19 ก็แย่กันมากพอแล้ว
ส่วนบ้านเราขณะนี้จำนวนผู้ติดเชื้อไวรัสโควิดรายใหม่ก็ยังไม่มาก ซึ่งทำให้มีความคาดหวังในการปลดล็อกดาวน์ เฟส 2 ได้ จากหลายปัจจัยทำให้ดึงตลาดกลับมาได้ เพียงแต่ระหว่างทางอาจเผชิญแรงขายทำกำไรบ้าง แต่คนก็ยังรอซื้อมากกว่า โดยเฉพาะช่วงที่ประกาศผลประกอบการออกมาแล้วไม่ดีก็เป็นจังหวะในการเข้าซื้อ ทั้งที่ต่างก็รับรู้ว่างบฯจะออกมาแย่ตามที่นักวิเคราะห์ฯคาดไว้อยู่แล้ว
ทั้งนี้ สัปดาห์หน้าให้ติดตามการประกาศผลประกอบการของบริษัทจดทะเบียนในช่วงโค้งสุดท้าย และติดตามจำนวนผู้ติดเชื้อไวรัสโควิด-19 ด้วย เพราะจะมีผลต่อการพิจารณาการคลายล็อกดาวน์ ส่วนสงครามการค้าระหว่างสหรัฐฯ และจีน ก็มีน้ำหนักต่อตลาดมากขึ้นในสัปดาห์หน้า รวมทั้งให้ติดตามการทบทวนการปรับน้ำหนักลงทุนของ MSCI ด้วยซึ่งคาดว่าจะประกาศในวันที่ 12 พ.ค.นี้ แต่กว่าจะรู้ผลก็วันที่ 13 พ.ค.
สำหรับแนวโน้มการลงทุนในสัปดาห์หน้า นายวิจิตร กล่าวว่า ตลาดฯคงจะแกว่ง Sideway ถึง Sideway up จากที่สัปดาห์หน้าจะเป็นช่วงโค้งสุดท้ายของการประกาศงบฯ และโมเมนตัมสงครามการค้าก็ไม่ได้แย่ อีกทั้งยังมีแรงหนุนจากการปลดล็อกดาวน์ด้วย
พร้อมให้แนวรับ 1,240 จุด ส่วนแนวต้าน 1,290 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL   มูลค่าการซื้อขาย  3,586.40 ล้านบาท  ปิดที่   72.00 บาท เพิ่มขึ้น  2.00 บาท
PTT     มูลค่าการซื้อขาย  2,403.42 ล้านบาท  ปิดที่   35.25 บาท เพิ่มขึ้น  1.00 บาท
ADVANC  มูลค่าการซื้อขาย  2,210.80 ล้านบาท  ปิดที่  193.50 บาท ลดลง   4.00 บาท
BAM     มูลค่าการซื้อขาย  2,066.63 ล้านบาท  ปิดที่   22.20 บาท เพิ่มขึ้น  0.10 บาท
AOT     มูลค่าการซื้อขาย  1,421.07 ล้านบาท  ปิดที่   59.75 บาท เพิ่มขึ้น  0.25 บาท
 
ตลาดหุ้นเอเชีย

 